Ekbatana

Ekbatana (antzinako persieraz: 𐏃𐎥𐎶𐎫𐎠𐎴‎ Hagmatāna edo Haŋmatāna; antzinako grezieraz: Ἀγβάτανα, Agbatana; hebreeraz: אַחְמְתָא‎, Aẖmeta edo ʼAḥməṯā; latinez: Ecbatana) Antzinako Media lurraldeko hiriburua, Orontes mendiaren oinetan. Mediarren inperioa desagertu ondoren, Persiako inperioko hiriburuetako bat izan zen, Alexandro Handia (K.a. 331), Seleuko (K.a. 313) eta Antioko III.aren osteek (K.a. 209) menderatu zuten arte. Errege partiarren eta sasandarren udako egoitza izan zen gerora. Ez da bertan inolako indusketarik egin eta izkribu eta agiri zaharrei esker ezagutu da antzinako hiria. Bertan daudela dirudi Mardokeoren eta Estherren hilobiak. Irango Hamadan hiria da egun. Erreferentziak Kanpo estekak